《登桑乾岭迎达礼部》
元代·郑守仁

晓发桑乾岭，行行路入云。众山皆在下，惟我独超群。

驿骑天边出，杨花树杪分。老僧邀茗供，坐石共论文。

作者简介：台州黄岩人，号蒙泉。幼著道士服，长游京师，寓崇真宫，斋居万松间，一夕大雪填门，僵卧读书，不改其乐。京师号为独冷先生。顺帝至正间出主白鹤观。善诗。有《蒙泉集》。